LANNA บวกแรง 9% โบรกฯ แนะซื้อ ชี้สัญญาณเทคนิคเป็นขาขึ้น
LANNA บวกแรง 9% ล่าสุด ณ เวลา 11.32 น. อยู่ที่ 15.80 บาท บวก 1.40 บาท หรือ 9.72% สูงสุดที่ 15.90 บาท ต่ำสุดที่ 15.30 บาท ด้วยมูลค่าซื้อขาย 127.50 ล้านบาท โบรกฯ แนะซื้อ ชี้สัญญาณเทคนิคเป็นขาขึ้น
1 พ.ย. 2560

ผู้สื่อข่าวรายงานว่า ราคาหุ้นบริษัท ลานนารีซอร์สเซส จำกัด (มหาชน) หรือ LANNA ล่าสุด ณ เวลา 11.32 น. อยู่ที่ 15.80 บาท บวก 1.40 บาท หรือ 9.72% สูงสุดที่ 15.90 บาท ต่ำสุดที่ 15.30 บาท ด้วยมูลค่าซื้อขาย 127.50 ล้านบาท ขณะที่ดัชนีตลาดหุ้นไทยโดยรวมบวก 0.03%

ทั้งนี้ราคาหุ้น LANNA ปรับตัวขึ้นสูงสุดในรอบ 4 ปี นับตั้งแต่ราคาหุ้นอยู่ที่ 15.80 บาท เมื่อวันที่ 13 พ.ค.56
ด้าน บล.ซีไอเอ็มบี (ประเทศไทย) ระบุในบทวิเคราะห์ แนะนำซื้อ LANNA ให้แนวรับที่ 14.40 และ 14.20 เพื่อคาดหวังการปรับตัวเพิ่มขึ้นไปทดสอบแนวต้านที่ 15.20 และ 15.80 เป็นจุดขายทำกำไร STOP LOSS ถ้าราคาหุ้นปิดต่ำกว่า 13.70 ลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างแข็งแกร่ง หลังจากปรับตัวทำจุดสูงสุดใหม่ต่อเนื่อง ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ขณะที่ MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้ม  ขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60
 